Zmluva č.101/23/14

o poskytnutí finančných prostriedkov na mzdy a prevádzku na dieťa, žiaka alebo na poslucháča na rok 2024

uzavretá podľa § 6, ods. 12, §9aa a nasl. zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a podľa § 51 zákona č. 40/1964 Zb. Občiansky zákonník v znení neskorších predpisov (ďalej len „zmluva“)

1. Poskytovateľ:

Názov: Mesto Senec

Sídlo: Mierové nám. č. 8, 903 01 Senec

Meno a priezvisko štatutárneho orgánu: Ing. Pavol Kvál, primátor mesta

Názov účtu: Slovenská sporiteľňa, a.s.,

Číslo účtu (IBAN): SK30 0900 0000 0050 2432 3886

IČO: 00305065

DIČ: 2020662237

Webové sídlo: www.senec.sk

(ďalej len „poskytovateľ”)

a

1. Zriaďovateľ:

Názov: Súkromná materská škola Jahôdka, o.z.

Sídlo: Marhuľová 4, 903 01 Senec

Meno a priezvisko štatutárneho orgánu: Silvia Vraník Vereská

Názov účtu: Občianske združenie Jahôdka o.z.

Číslo účtu (IBAN): SK36 0900 0000 0051 7470 1811

IČO: 51773392

DIČ: 2120845826

Tel. kontakt: 0902 879 883

(ďalej len „prijímateľ”)

(ďalej aj ako „zmluvné strany“)

Článok 1

Predmet zmluvy

1. Predmetom zmluvy je poskytnutie finančných prostriedkov na mzdy a prevádzku pre školy a školské zariadenia v zriaďovateľskej pôsobnosti zriaďovateľa – sídlo zariadenia:

Súkromná materská škola Jahôdka, Marhuľová 4, 903 01 Senec.

1. Finančné prostriedky na mzdy a prevádzku uvedené v bode 1 tohto článku sa poskytujú v súlade s § 6 ods. 12 písm. b), h) a k) zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov.

Článok 2

Výška finančných prostriedkov na mzdy a prevádzku

1. Finančné prostriedky na mzdy a prevádzku sa poskytujú z finančných prostriedkov poukázaných podľa zákona č. 564/2004 Z. z. o rozpočtovom určení výnosu dane z príjmov územnej samospráve a o zmene a doplnení niektorých zákonov v znení neskorších predpisov.

1. Finančné prostriedky sa poskytujú v plnej výške sumy určenej na mzdy a prevádzku na žiaka základnej umeleckej školy, poslucháča jazykovej školy, dieťa materskej školy a dieťa školského zariadenia vypočítanej podľa § 2 ods. 1 písm. c) nariadenia vlády Slovenskej republiky č. 668/2004 Z. z. o rozdeľovaní výnosu dane z príjmov územnej samospráve v znení neskorších predpisov:

|  |  |  |
| --- | --- | --- |
| Predpokladaná hodnota jednotkového koeficientu: **27,3** | Koeficient | Suma na rok 2024 |
| Dieťa materskej školy | 107,42 € | **76 247 €** |
| Počet detí k 15.09.2023 | 26 |  |

1. Ročná výška finančných prostriedkov sa určí ako súčin výšky finančných prostriedkov na mzdy a prevádzku na žiaka základnej umeleckej školy, poslucháča jazykovej školy, dieťa materskej školy a dieťa školského zariadenia a počtu detí a žiakov podľa stavu k 15. septembru začínajúceho školského roka uvedených v štatistickom výkaze Škôl (MŠVVŠ SR) 40-01.
2. Ak v priebehu rozpočtového roka dôjde k úprave nápočtu finančných prostriedkov podľa § 2, ods. 1 písm. c) nariadenia vlády Slovenskej republiky č. 668/2004 Z.z. o rozdeľovaní výnosu dane z príjmov územnej samospráve v znení neskorších predpisov, prípadne k iným skutočnostiam, ktoré Poskytovateľ nedokáže ovplyvniť (napr, rozpočtové provizórium zo strany štátu), zmluvné strany upravia výšku finančných prostriedkov podľa odseku 2 prostredníctvom dodatku k zmluve. Zmluvné strany uzatvoria dodatok k zmluve tak, aby bol účinný k prvému dňu kalendárneho mesiaca nasledujúceho po zverejnení upraveného nápočtu podľa prvej vety štátnym orgánom.

Článok 3

Lehota na predloženie údajov

Zriaďovateľ poskytne údaje podľa ktorých poskytovateľ poskytne finančné prostriedky na mzdy a prevádzku najneskôr do 25. septembra príslušného kalendárneho roka.

Článok 4

Lehota poskytnutia finančných prostriedkov

1. Poskytovateľ poskytne zriaďovateľovi finančné prostriedky na jeho bankový účet na vedenie prostriedkov poskytovaných zo štátneho rozpočtu uvedený v záhlaví tejto zmluvy každý mesiac vo výške 1/12 – iny zo sumy **76 247 € (t.j. 1/12 -ina vo výške 6 353 €.**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **I.2024** | **II.202** | **III.20234** | **IV.2024** | **V.2024** | **VI.2024** | **VII.2024** | **VIII.2024** | **IX.2024** | **X.2024** | **XI.2024** | **XII.2024** |
| 6 353 | 6 353 | 6 353 | 6 353 | 6 353 | 6 353 | 6 353 | 6 353 | 6 353 | 6 353 | 6 353 | 6 364 |

2. Za mesiace január 2024 až december 2024 budú finančné prostriedky podľa predchádzajúceho odseku poskytnuté zriaďovateľovi do 25. dňa príslušného mesiaca.

Článok 5

Účel poskytnutia a použitia finančného príspevku

1. Finančný príspevok poskytnutý poskytovateľom je účelovo viazaný a môže byť použitý výhradne na mzdy, odvody z miezd a prevádzku školského zariadenia.

2. Zriaďovateľ je oprávnený čerpať poskytnuté finančné prostriedky najneskôr do 31.12.2024.

Článok 6

Kontrola poskytnutých finančných prostriedkov

1. Poskytovateľ je oprávnený vykonávať kontrolu údajov poskytnutých zriaďovateľom, podľa ktorých postupuje poskytovateľ pri financovaní základných umeleckých škôl, jazykových škôl, materských škôl a školských zariadení okrem údajov podľa §7a zákona č. 597/2003 Z. z.

1. Poskytovateľ je oprávnený vykonávať finančnú kontrolu na úseku hospodárenia s finančnými prostriedkami pridelenými podľa tejto zmluvy a kontrolovať efektívnosť a účelnosť ich využitia.

1. Zriaďovateľ je povinný umožniť poskytovateľovi kontrolu údajov, podľa ktorých poskytovateľ postupuje pri financovaní základných umeleckých škôl, jazykových škôl, materských škôl a školských zariadení okrem údajov podľa §7a zákona č. 597/2003 Z. z.

1. Zriaďovateľ je povinný umožniť poskytovateľovi kontrolu hospodárenia s finančnými prostriedkami pridelenými podľa tejto zmluvy, najmä kontrolu efektívnosť a účelnosť ich použitia.

1. Zriaďovateľ je povinný ku kontrole predložiť poskytovateľovi originály všetkých dokladov týkajúcich sa použitia poskytnutých finančných prostriedkov.

Článok 7

Osobitné ustanovenia

Ak zriaďovateľ ukončí poskytovanie činnosti v priebehu rozpočtového roka, zúčtuje poskytnuté finančné prostriedky na mzdy a prevádzku ku dňu skončenia činnosti, najneskôr do 30 dní po ukončení činnosti a v tomto termíne vráti nevyčerpané poskytnuté finančné prostriedky na účet poskytovateľa.

Článok 8

Spoločné a záverečné ustanovenia

1. Zmluva sa uzatvára na dobu určitú od 01. januára 2024 do 31.decembra 2024.
2. Zmluva nadobúda platnosť dňom jej podpísania obidvomi zmluvnými stranami a účinnosť dňom jej zverejnenia.

1. Zmluvu je možné meniť a dopĺňať po dohode zmluvných strán, a to len vo forme písomných a riadne očíslovaných dodatkov.

1. Práva a povinnosti zmluvných strán, ktoré nie sú upravené v tejto zmluve, sa riadia ustanoveniami zákona č.596/2003 Z. z., zákona č. 40/1964 Zb. Občiansky zákonník v znení neskorších predpisov a ustanoveniami ostatných všeobecne záväzných právnych predpisov platných na území Slovenskej republiky.

1. Táto zmluva je vyhotovená v dvoch rovnopisoch, z ktorých poskytovateľ a zriaďovateľ dostane po jednom vyhotovení.

1. Zmluvné strany vyhlasujú, že túto zmluvu uzavreli slobodne, nie za zjavne nevýhodných podmienok, prečítali ju, porozumeli jej a nemajú proti jej forme a obsahu žiadne námietky, čo potvrdzujú vlastnoručnými podpismi.

V Senci, dňa \_\_\_\_\_\_\_\_\_\_\_\_\_\_ V Senci, dňa \_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Podpis poskytovateľa Podpis zriaďovateľa